Jabarkan kecap gaganti jalma kahiji; dari Kecap sulur dalam bahasa sunda

Kecap gaganti jalma kahiji (nu nyarita) dina basa Sunda kaitung loba. Dilarapkeunana diluyukeun jeung kaayaan, anu raket patalina jeung tatakrama basa (undak usuk basa) Sunda. Aya kecap gaganti jalma kahiji tunggal jeung aya gaganti jalma kahiji loba (jama’).

Kecap gaganti ngaran jalma kahiji tunggal sarta conto larapna dina kalimah :

kuring “Kuring rék indit ka sakola.”

déwék “Balik sakola, déwék mah rék nguseup ka Citanduy.”

urang “Urang mah lain hayang piagem digawé téh.”

kami “Ceuk kami ogé ulah pipilueun urusan gegedén!”

di dieu “Di dieu mah kumaha di dinya, baé.”

sorangan “Sorangan ogé lain teu bisa nyieun buku téh.”

abdi “Upami kawidian, abdi badé ngiring ka Bali.”

sim kuring “Langkung ti payun sim kuring ngahaturkeun nuhun ka sadérék sadayana.”

kaula “Nu matak kaula datang ka dieu mawa paréntah Raja.”

aing “Sia téh nangtang ka aing!”

Kecap gaganti ngaran jalma kahiji lobana (jama’) sarta conto larapna dina kalimah :

urang “Sakeudeung deui urang nyanghareupan Pamilu.”

kuring saréréa “Kuring saréréa rék milu ngarojong pangwangunan.”

abdi sadayana “Abdi sadayana parantos sayogi mayunan Ébtanas.”